Berolinum - Vicipaedia

# Berolinum

### E Vicipaedia

Vexillum Terrae Foederalis | Insigne Terrae Foederalis
--- | ---
Insignia Berolini
Situs Berolini
Indicia fundamentalia
Area: | 891,82 km©˜ Area 14. omnium terrarum foederalium
Numerus incolarum: | 3 398 205 Numero incolarum 8. omnium terrarum foederalium (30. Aprilis 2006)
Spissitudo incolarum: | 3810 incolae per km©˜ Spissitudine 1. omnium terrarum foederalium]]
PDG : | 79,60 Mrd. € (2005)
Altitudo: | ab 34 usque ad 115 m
Coordinata geographica: | 52° 31′ 0″Sept., 13° 24′ 0″ Ort.
Numerus cursualis: | ab 10001 ad 14199
Praefixum telephonicum: | 030
Nota autocineti: | B
Nota magistratus communalis: | 11 0 00 000
ISO 3166-2: | DE-BE
UN/LOCODE: | DE BER
Pagina interretialis: | www.berlin.de
Res politicae
Berolini magister civium regens: | Nicolaus Wowereit (SPD)
Factiones in regimine: | SPD / Factio Sinistra

Legati in
domu legatorum
(149 legati):

SPD 53
CDU 37
Factio Sinistra 23
FDP 13
Foedus 90/Virides 23
( 18. Septembris 2006)

Electio proxima futura: | 2011
Ordo urbis partium: | 12 regiones cum 95 partibus
Legati ad Consilium Foederale: | 4
Aes alienum: | 61,2 Mrd. € (fine 2005)
Portio peregrinorum: | 13,7 % (Augusto 2006)
Portio opere carentium: | 17,1 % (Augusto 2006)

Berolinum[1], (-i, n., Adiectivum: Berolinensis) urbs maxima Germaniae est et caput Rei publicae foederalis Germaniae.

Caput Archidioecesis Berolinensis est.

- Incolae: circa tricies quinquies centena milia
- urbs et terra foederalis (Theodisce Land), quae divisa est in duodecim regiones (Theodisce: Bezirke).
- conditum: anno p.Chr.n. ducentesimo tricesimo circiter et milesimo.

Urbs opulentissima habet universitates quattuor, odeia tria, orchestra symphonica duo, ecclesias, theatra, scholas, gymnasia, balnea innumera. Commercium fit per vias stratas et quidem maximas, per ferroviarium, per metropolitanam, per carros omnibus vehi volentibus accommodatos et vi aut electrica aut petrolei impulsos.

Incolae originis teutonicae fidem aut nullam aut Christianam sectae Lutheraneae maxima ex parte confitentur, Polonicae, quorum non pauci sunt, catholicam, Hebraicae Iudaicam, Turcicae atque Arabicae, quorum forsitan vel plures, Musulmanicam.

## [recensere] Geographia

Berolinum in ea parte Germaniae situm, quae ad orientem solem vergit, 70 circiter chiliometra abest a Polonia. Urbs tota circumdatur provincia Brandenburgensi. Sita est ad ripas fluviorum Sprevae Hevellaeque inter lacum Moeggelium, lacum Vannium, lacum Tegelium. Colles habet non septem quidem, sed tamen aliquot, inter quos altissimus est mons Diaboli Castris Carlottianis-Vilmersdorfio in regione IV. situs, qui mons quasi Testaceus consistit ex ruinis urbis bello funditus obrutae.

### [recensere] Regiones

- I. Media
- II. Lucus Fridericianus-Mons Crucis
- III. Pancovium
- IV. Castra Carlottiana-Vilmersdorfium
- V. Spandovium
- VI. Stegelicium-Zelendorfium
- VII. Vicus Templi-Mons Amoenus
- VIII. Nova Colonia
- IX. Treptovium-Coepenicium
- X. Dens Martis-Hellersdorfium
- XI. Mons Lucis
- XII. Rennicidorfium

## [recensere] Loca aedificia monumenta musea animadversione digna

- Parlamentum Rei Publicae Germanorum
- Porta Brandenburgensis
- Turris Televisionaria
- Armamentarium
- Insula Museorum
  - Museum Pergamenum
  - Museum vetus
  - Museum novum (sed nondum renovatum)
  - Museum Bodii
- Murus Berolinensis
- Ecclesia Cathedralis urbis Berolini
- Forum Armatorum
- Monumentum Friderico Magno
- Monumentum Militibus Sovieticis
- Monumentum Hebraeis Europaeis occisis
- Musea picturarum
  - Porticus Arti Pingendi dedicata Nationali vetus
  - Porticus Arti Pingendi dedicata Nationali nova
  - Porticus Picturarum
- Stadium Olympicum

## [recensere] Commeatus

ferrivia strataria in orientali parte urbis

## [recensere] Historia

Oppida gemella Berolinum Coloniaque in insula Sprevae fluminis sita ante annum p.Chr.n. 1237. condita sunt. Inde ab anno 1307 in unam civitatem coniuncta Berolini solius nomine appellantur. Saeculo 15. viri nobiles ex gente Hohenzollern nati marchiones Brandenburgenses facti sunt, quorum sedes Berolinum erat. Ea gens nobilissima postea ad dignitatem electoralem Sacri Imperii Romani, tum ad summam rerum regni Borussici, denique saeculo 19. ad principatum totius Germaniae ascendit urbe una cum domo illa semper crescente, ut anno 1871. caput Germaniae fieret.

Berolinensium multitudo identidem aucta est hominibus, qui aut propter libertatem fidei in Borussia concessam aut ut laborarent sedes suas illuc transtulerunt. Primum enim Elector Magnus saec. 17. vix exacto Gallis principatum suum patefecit, qui propter fidem reformatam a rege Gallorum opprimerentur. Secuti sunt saeculo 18. Frisii Saxonesque ex Hollandia nati Bohemique, saeculo 19. Poloni, saeculi 20. decenniis primis Hebraei ex Polonia Livoniaque orti, post bellum alterum per totum orbem terrarum gestum Turcae Arabesque.

Cum in Germania Adolpho Hitlero duce caterva eorum, qui cum partibus nationalibus socialisticis facerent, rerum potita esset, ex urbe antea artibus industria scientiisque florentissima ingens numerus eorum expulsus est, quorum opere auctoritas dignitasque urbis steterat. Hac in civitate in gremium monstrorum commutata duces partium nationalium socialisticarum consilium illud crudelissimum ceperunt, ut populum Hebraeorum totum ad internecionem oblitterarent. Mox autem bello a Germanis commisso Berolinum tamquam vindice Deo anno 1945. a victoribus deletum occupatumque est.

Urbs restituta igitur usque ad annum 1990. erat omnis divisa in partes quattuor, quarum unam occupabant Sovietici, aliam Briti, tertiam Galli, quartam, qui ipsorum lingua Americani, nostra cives Civitatum Americae Unitarum appellantur. Pars Sovietica et partes occidentales muro ab illa seiunctae lingua, institutis, legibus inter se differebant.

Inde ab anno 1990. una cum libertate Berolini integritas restituta est. Praeses cancellariusque Germanorum sedes et militiam suam Berolinum reduxerunt. Unde his annis Horatio Carbonario praeside Angela Mercelia cancellaria rem publicam Germanorum gubernat.

## [recensere] Homines

- Albertus Monopetrus rerum physicarum professor et investigator
- Alexander de Humboldt eruditionis et studiorum renovator
- Eduardus Septentrionalis philologus illustrissimus
- Fridericus Gulielmus Elector Brandenburgensis Magnus cognominatus
- Fridericus Magnus cognominatus alter eius nominis rex Borussiae
- Gulielmus Ardens cancellarius Germaniae
- Fridericus Schinkel architectus
- Gulielmus Ferus cinematographus
- Luisa regina Borussiae
- Maria Magdalena Theodorica (Marlene Dietrich) actrix
- Otho de Bismarck cancellarius Germaniae
- Udalricus de Wilamowitz-Moellendorff philologus illustrissimus

## [recensere] Vide etiam

- Prussia
- Falkensee

## [recensere] Notae

1. ↑ Graesse, J. G. Th., Orbis latinus, 1861, versio interretialis: http://www.columbia.edu/acis/ets/Graesse/contents.html.

## [recensere] Nexus externi

| Vicimedia Communia plura in Berolinum habet.

- http://www.berlin.de/
- EXBERLINER – Monthly magazine for English speakers

Duodecim Regiones Berolini |

Media Regio I | Lucus Fridericianus-Mons Crucis Regio II | Pancovium Regio III | Castra Carlottiana-Vilmersdorfium Regio IV | Spandovium Regio V | Stegelicium-Zelendorfium Regio VI
Vicus Templi-Mons Amoenus Regio VII | Nova Colonia Regio VIII | Treptovium-Coepenicium Regio IX | Dens Martis-Hellersdorfium Regio X | Mons Lucis Regio XI | Rennicidorfium Regio XII

Terrae Foederales Germaniae

Badenia-Virtembergia | Bavaria | Berolinum | Brandenburgum | Brema | Hamburgum | Hassia | Megalopolis-Pomerania Anterior | Rhenania Septentrionalis-Guestfalia | Rhenania-Palatinatus | Saxonia | Saxonia-Anhaltinum | Saxonia Inferior | Slesvicum et Holsatia | Saravia | Thuringia
Index regionum

Receptum de "http://la.wikipedia.org../../../b/e/r/Berolinum.html"

Categoriae: Berolinum | Capitales | Regiones | Urbes Germaniae | Provinciae Germaniae

##### Views

- Res
- Disputatio
- Emendatio recentissima

##### Quaerere

##### Aliae linguae

- Afrikaans
- Alemannisch
- Aragonés
- Anglo Saxon
- العربية
- ܕܥܒܪܸܝܛ
- Asturianu
- Boarisch
- Беларуская
- Български
- Bosanski
- Català
- Česky
- Kaszëbsczi
- Чăвашла
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Gaeilge
- Gàidhlig
- Galego
- עברית
- Hrvatski
- Magyar
- Հայերեն
- Bahasa Indonesia
- Ido
- Íslenska
- Italiano
- 日本語
- Basa Jawa
- ქართული
- 한국어
- Kurdî / كوردي
- Kernewek
- Lëtzebuergesch
- Limburgs
- Lietuvių
- Latviešu
- Македонски
- मराठी
- Bahasa Melayu
- Plattdüütsch
- Nederlands
- Norsk (nynorsk)
- Norsk (bokmål)
- Nouormand
- Occitan
- Deitsch
- Polski
- Piemontèis
- Português
- Runa Simi
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- தமிழ்
- ไทย
- Türkçe
- Reo Mā`ohi
- Oyghurque
- Українська
- Tiếng Việt
- Volapük
- ייִדיש
- 中文